Poliisi tutkii palon syttymissyytä.

Poliisi ja palokunta joutuivat asioimaan rakenteilla olevan kauppakeskus Triplan lähellä keskiviikkona.­

Helsingin Pasilassa oli keskiviikkoiltapäivänä runsaasti savua aiheuttanut tulipalo. Tulipalo syttyi maan alla kauppakeskus Triplan työmaalla.

Helsingin pelastuslaitos sai hälytyksen paikalle kello 15.07.

”Veturitien tunnelissa paloi kaapelikouru. Palo on nyt sammutettu, ja tiloja tuuletetaan”, kertoi päivystävä palomestari Juha Lindholm tulipalon jälkeen.